SET ภาคเช้าพุ่งเกือบ 12 จุด รับราคาน้ำมันพุ่งหนุนหุ้นพลังงาน
SET ภาคเช้าพุ่งเกือบ 12 จุด รับราคาน้ำมันพุ่งหนุนหุ้นพลังงาน ล่าสุด ณ เวลา 10.53 น. อยู่ที่ 1,491.52 จุด บวก 11.94 จุด หรือ 0.81% สูงสุด 1,495.85 จุด ต่ำสุด 1,490.77 จุด มูลค่าการซื้อขาย 1.21หมื่นล้านบาท
29 ก.ย. 2559

ผู้สื่อข่าวรายงานว่า ดัชนีตลาดหุ้นไทย ณ เวลา 10.53 น. อยู่ที่ 1,491.52 จุด บวก 11.94 จุด หรือ 0.81% สูงสุด 1,495.85 จุด ต่ำสุด 1,490.77 จุด มูลค่าการซื้อขาย 1.21 หมื่นล้านบาท
สำหรับปัจจัยที่ส่งผลให้ดัชนีปรับขึ้นหลังกลุ่มโอเปก บรรลุข้อตกลงในการประชุมอย่างไม่เป็นทางการ มีมติปรับลดการผลิตน้ำมันลงสู่ระดับ 32.5-33 ล้านบาร์เรล/วัน ทำให้ราคาน้ำมันพุ่งขึ้นแรงเมื่อวานนี้ ส่งผลให้มีแรงซื้อเข้ามาในหุ้นกลุ่มพลังงานอย่างคึกคัก
ด้าน บล.กรุงศรี ระบุในบทวิเคราะห์ว่า SET วันนี้ปรับขึ้นตามทิศทางตลาดหุ้นต่างประเทศ จากราคาน้ำมันดิบที่กลับมาเพิ่มขึ้นแรงรับข่าวโอเปกลดกำลังการผลิตส่งผลบวกต่อกลุ่มพลังงาน รวมถึงกลุ่มโรงกลั่น&amp;ปิโตรฯ ซึ่งคาดว่าจะเป็นกลุ่มนำตลาดในวันนี้ ส่วนอีกกลุ่มที่น่าสนใจคือกลุ่มถ่านหินจากราคาถ่านหินยังปรับขึ้นต่อเนื่อง
ขณะที่ บล.เคทีบี (ประเทศไทย) ระบุในบทวิเคราะห์ว่า SETวันนี้ปรับตัวสูงขึ้น จากผลการประชุมผู้ผลิตน้ำมันที่จะทำให้ราคาน้ำมันดิบปรับตัวสูงขึ้น และภาวะเศรษฐกิจจะดีตามราคาน้ำมันที่จะยังคงอยู่ในระดับสูงไปอีกระยะหนึ่ง หุ้นที่คาดว่าได้รับความสนใจจากนักลงทุน สำหรับการเก็งกำไรช่วงสั้นคือ PTTEP, CPN, SPALI และ GLOBAL
10 อันดับหุ้นดันดัชนี
 
ที่มา ASPEN